PATVIRTINTA

Naujosios Akmenės „Saulėtekio“ progimnazijos

direktoriaus 2024 m. kovo 22 d.

įsakymu Nr. V – 21

**NAUJOSIOS AKMENĖS ,,SAULĖTEKIO“ PROGIMNAZIJOS**

**2024-2026 METŲ STRATEGINIS VEIKLOS PLANAS**

**I SKYRIUS**

**BENDROJI DALIS**

Naujosios Akmenės ,,Saulėtekio“ progimnazijos strateginio plano paskirtis – užtikrinti pradinio, pagrindinio ugdymo I dalies ir neformaliojo vaikų švietimo programų įgyvendinimo kokybę, švietimo pagalbos teikimą mokiniams, telkti progimnazijos bendruomenę sprendžiant aktualiausias ugdymo (si) problemas, laiduoti progimnazijai skiriamų savivaldybės biudžeto bei valstybės lėšų tikslingą panaudojimą, numatyti progimnazijos vystymo perspektyvas ir prioritetus.

Rengdama strateginį planą 2024-2026 metams Naujosios Akmenės „Saulėtekio“ progimnazija vadovavosi:

* Lietuvos Respublikos Švietimo įstatymu;
* Lietuvos pažangos strategija „Lietuva 2030“;
* Geros mokyklos koncepcija;
* Akmenės rajono savivaldybės 2024 –2026 metų strateginiu veiklos planu;
* Progimnazijos veiklos kokybės įsivertinimo išvadomis;
* Nacionalinės mokyklų vertinimo agentūros Naujosios Akmenės „Saulėtekio“ progimnazijos veiklos teminio išorinio vertinimo ataskaita;
* 2021-2023 metų nacionalinių mokinių mokymosi pasiekimų (toliau – NMPP) rezultatais;
* 2021 - 2023 m. veiklos ataskaitomis;
* Mokyklos bendruomenės narių rekomendacijomis ir pasiūlymais, išoriniais ir vidiniais veiksniais bei atsižvelgiant į esamus socialinės aplinkos ypatumus, turimus žmogiškuosius ir materialinius išteklius.

Naujosios Akmenės ,,Saulėtekio“ progimnazijos 2024–2026 metų strateginį planą rengė darbo grupė, kurią sudarė administracijos, mokytojų, mokinių ir jų tėvų atstovai. Planas parengtas laikantis bendradarbiavimo bei demokratijos principų.

**II SKYRIUS**

**SITUACIJOS ANALIZĖ**

**IŠORINĖS APLINKOS**

**Politiniai teisiniai veiksniai.** Progimnazija yra Akmenės rajono savivaldybės biudžetinė įstaiga, viešasis juridinis asmuo, turintis antspaudą su savo pavadinimu, išlaidų sąmatą, sąskaitą banke ir įregistruotas valstybės įmonės Registrų centro Šiaulių filiale. Savininko teises ir pareigas įgyvendinanti institucija – Akmenės rajono savivaldybės taryba. Progimnazija savo veiklągrindžia Lietuvos Respublikos Konstitucija, Lietuvos Respublikos švietimo, biudžetinių įstaigų ir kitais įstatymais, Darbo kodeksu, Civiliniu kodeksu, Vaiko teisių konvencija, Lietuvos Respublikos Vyriausybės nutarimais, Švietimo, mokslo ir sporto ministerijos teisės aktais bei kitais švietimui aktualiais dokumentais, Akmenės rajono savivaldybės sprendimais, įsakymais, progimnazijos nuostatais, kitais aktais.

**Ekonominiai veiksniai.** Mokykla yra biudžetinė įstaiga, kurios pagrindiniai finansavimo šaltiniai – valstybės ir savivaldybės lėšos.

Naujosios Akmenės „Saulėtekio“ progimnazijos 2024 m. biudžetas iš viso 2 067 563,94: pagal Mokymo lėšų apskaičiavimo, paskirstymo ir panaudojimo tvarkos aprašą mokyklos finansavimui 2024 m. skirta 1 65 957,94 eurų, o Akmenės rajono savivaldybės skiriamos lėšos – 405 110,00 eurų. Progimnazijos mokinio krepšelio lėšų pakanka ugdymo planui vykdyti.

Gaunamos lėšos naudojamos racionaliai, daugumą darbų atlieka patys mokyklos darbuotojai. Kasmet, pasiruošiant naujiems mokslo metams, atliekamas kosmetinis remontas, valgyklos bei kitų patalpų atnaujinimas. Mokyklos bendruomenė inicijuoja materialinės bazės atnaujinimą, savo jėgomis kuria patrauklias edukacines aplinkas mokiniams. Tačiau be steigėjo pagalbos nėra galimybių įrengti funkcionalių erdvių, padedančių kurti jaukią, šiuolaikiniam ugdymuisi pritaikytą aplinką.

Mokyklos infrastruktūra tik iš dalies pritaikyta įtraukiajam ugdymui ir judėjimo bei kitas negalias turintiems mokiniams.

**Socialiniai demografiniai veiksniai**.

Naujosios Akmenės „Saulėtekio“ progimnazija veikia rajono centre, ugdymas vykdomas dviejuose pastatuose – pradinio ugdymo (buvusios vaikų darželio patalpos) ir 3 korpusų progimnazijos, viename iš jų įsikūrusi Naujosios Akmenės Meno mokykla. Progimnazija, vienintelė ugdymo įstaiga rajone, diegianti Visos dienos mokyklos veiklos strategiją.

Pramonės aktyvėjimas Akmenės rajone paskutinius trejus metus lemia mokinių skaičiaus

augimą progimnazijoje.

**Informacija apie klasių ir mokinių kaitą 2021-2023 m. (rugsėjo 1 d. duomenimis)**

|  |  |  |  |  |  |  |
| --- | --- | --- | --- | --- | --- | --- |
| Mokymosi  lygis | 2021 m. | | 2022 m. | | 2023 m. | |
| Klasių skaičius | Mokinių skaičius | Klasių skaičius | Mokinių skaičius | Klasių skaičius | Mokinių skaičius |
| Pradinio ugdymo  programa | 15 | 332 | 16 | 359 | 16 | 350 |
| Pagrindinio  ugdymo  programos  I dalis | 13 | 345 | 12 | 330 | 13 | 340 |
| Iš viso: | 28 | 677 | 28 | 689 | 29 | 690 |

Mieste ryški ekonominė ir kultūrinė diferenciacija, 10,4 proc. nedarbo lygis didina socialinę atskirtį. 125 (24 proc.) 3–8 klasių mokinių gauna nemokamą maitinimą, yra probleminių šeimų, stokojančių socialinių įgūdžių, mokosi globojamų mokinių. Iš aplinkinių kaimų į progimnaziją vežiojami ar atvyksta visuomeniniu transportu 63 mokiniai (9 proc.).

Progimnazijoje mokosi mokiniai iš socialiai remtinų šeimų, yra globojamų vaikų, šeimų su kuriomis dirba socialiniai darbuotojai. Dėl šių priežasčių neišvengiamas bendradarbiavimas su socialiniais partneriais: Akmenės rajono policijos komisariato nepilnamečių reikalų inspekcija, Pedagogine psichologine tarnyba, Vaikų teisių apsaugos skyriumi, Paramos šeimai centru ir kt. institucijomis.

Mokykloje bendrosios paskirties klasėse mokosi specialiųjų ugdymosi poreikių (toliau – SUP) turinčių mokinių – pagalba teikiama 82 mokiniams.

**Informacija apie SUP mokinių kaitą 2021-2023 m.**

|  |  |  |  |
| --- | --- | --- | --- |
| Spec. poreikių lygiai | 2021-09-01 | 2022-09-01 | 2023-09-01 |
| Nedidelis | 0 | 0 | 1 (0,1 %) |
| Vidutinis | 52 (7,7 %) | 55 (8 %) | 65 (9,4 %) |
| Didelis | 17 (2,5 %) | 18 (2,6 %) | 16 (2,3 %) |
| Iš viso: | 69 (10,2 %) | 73 (10,6 %) | 82 (12 %) |

Logopedo pagalba teikiama 78 mokiniams. Iš jų 45 turintys specialiųjų ugdymosi poreikių, 33 pradinių klasių mokiniai neturintys specialiųjų poreikių.

Progimnazijoje mokosi ir integruojasi 29 grįžę Lietuvos Respublikos piliečiai ar atvykę užsieniečiai. Jiems kuriami individualūs mokymo(-si) planai.

**Technologiniai ir edukaciniai veiksniai.**

Informacinės ir komunikacinės technologijos plačiai integruojamos į mokymą (-si) ir progimnazijos valdymo strategiją. 100 proc. mokytojų yra įvaldę kompiuterinį raštingumą. Visos mokytojų darbo vietos yra kompiuterizuotos. Kabinetuose yra pakabinti 27 projektoriai. 16 iš jų yra senesni nei 7 metai.

Progimnazijoje yra keturios kompiuterių klasės ( 14+1, 15+1, 15+1 ir 8 nešiojami bei 15 stacionarių kompiuterių). Trys kompiuterių klasės skirtos 5-8 klasių mokiniams, ketvirtoji – informatikos turinio diegimui pradinėse klasėse.

Mokytojai ugdymo procese naudoja 136 planšetes. Mobilios kompiuterinės klasės sudarytos iš 12 planšečių, skirtų pradinio ugdymo, informatikos ir anglų kalbos integracijai plėtoti, matematikos ugdymo stiprinimui. 10 planšečių įdiegtos programos užsieniečių ugdymui, specialiųjų poreikių mokiniams.

Ugdymo procese naudojami trys 3D spausdintuvai. Mokiniai ir mokytojai gali naudotis 26 multifunkciniais įrenginiais. Bibliotekoje - skaitykloje yra 7 kompiuteriai, iš jų – mokinių ugdymui 4. Įrengtas laidinis internetas. 7 kabinetuose galima naudotis interaktyviomis lentomis. Aktų salėje taip pat įrengta kompiuterizuota darbo vieta, veikia daugialypės terpės projektorius, mokiniai įrenginiais gali jungtis prie bevielio interneto. Administracija naudojasi 6 kompiuteriais.

Iš viso progimnazijoje naudojami 152 stacionarūs ir nešiojami kompiuteriai bei 136 planšetiniai kompiuteriai. 93 kompiuteriai yra įsigyti iki 2020 m.

V. Kudirkos g. 5A esančiose patalpose veikia UAB ,,Besmegeniai” administruojamas šviesolaidinis internetas (greita veika iki 1Gb). Progimnazija dalyvavo projekte „Saugios elektroninės erdvės vaikams kūrimas”. Projektas buvo įgyvendintas iki 2022 m. gegužės 31 d. Prie belaidžio interneto V. Kudirkos g. 11 patalpose gali jungtis tik autorizuoti vartotojai, vykdoma turinio prieigos kontrolė.

Įstaiga naudojasi 2 fiksuoto telefono numeriais bei 9 mobiliaisiais telefonais.

Progimnazijoje sukurta komunikavimo sistema: informacija mokyklos bendruomenei pateikiama interneto svetainėje [www.sauletekioprogimnazija.lt](http://www.sauletekioprogimnazija.lt/), socialiniame tinkle Facebook, elektroniniame dienyne TAMO, virtualioje mokymosi aplinkoje „Google for Education“, mokyklos laikraštyje „Mirksnis“.

**VIDINĖS APLINKOS ANALIZĖ**

**Teisinė bazė.** Naujosios Akmenės „Saulėtekio“ progimnazijos steigėjas – Akmenės rajono savivaldybės taryba. Grupė – bendrojo ugdymo mokykla, tipas- progimnazija, vykdanti pagrindinio ugdymo pirmąją dalį ir pradinio ugdymo, neformaliojo vaikų švietimo programas.

**Organizacinė struktūra.**

Progimnazijai vadovauja direktorius. Veiklą koordinuoja dvi pavaduotojos ugdymui, pavaduotoja, atsakinga už pagalbą mokiniui, pavaduotojas administraciniam ūkiniam darbui.

Progimnazijoje veikia demokratiniais principais įsteigtos savivaldos institucijos: Progimnazijos taryba, Mokytojų taryba, Mokinių taryba, Metodinė taryba, Tėvų forumas, mokomųjų dalykų ir klasių vadovų metodinės grupės, Vaiko gerovės komisija, Mokytojų atestacijos komisija, progimnazijos direktoriaus įsakymu sudaromos komisijos ar darbo grupės specifiniams ugdymo ar ugdymo aprūpinimo klausimams spręsti (strateginio, ugdymo plano, metų veiklos plano rengimo darbo grupės, inventorizacijos komisija ir kt.)

**Žmogiškieji ištekliai.**

2023 m. rugsėjo 1 d. Naujosios Akmenės ,,Saulėtekio“ progimnazijoje dirbo 82 darbuotojai. Iš jų 29 mokytojai metodininkai, 12 vyresniųjų mokytojų, 10 mokytojų. Mokytojų amžiaus vidurkis – 52,5 metai. Pagalbą ugdymo procese mokiniams ir mokytojams teikia specialioji pedagogė, dvi socialinės pedagogės, logopedė, dvi bibliotekininkės, Akmenės rajono savivaldybės visuomenės sveikatos biuro specialistė, 4,5 etato mokytojo padėjėjų ir Visos dienos mokyklos auklėtoja. Nuo 2024 m. rugsėjo pirmos progimnazijos bendruomenę turi pasipildyti biologijos bei gamtos ir žmogaus, lietuvių kalbos, pradinių klasių mokytojais, klasių kuratoriumi, spec. pedagogu, logopedu, psichologu(-ę)/psichologo(-ės) asistentu, direktoriaus pavaduotoju ugdymui.

**Planavimo sistema.** Mokykla rengia trejų metų strateginį veiklos planą, metinį veiklos planą, kuriame yra ir savivaldos institucijų veiklos planai, bibliotekos, socialinių pedagogų, visuomenės sveikatos priežiūros specialistės planai. Ugdymo procesas organizuojamas pagal progimnazijos ugdymo planą, klasių vadovų veiklos planus, neformalaus mokinių ugdymo planus.

Nuosekliam veiklos planavimui sudaryti skiriamos darbo grupės (strateginiam, metiniam veiklos planui ir ugdymo planui). Pasiūlymai teikiami e–dienyno pagalba (mokinių, tėvų, mokytojų apklausos), tėvų klasių, Tėvų Forumo susirinkimų ir pasitarimų metu.

Planai derinami, siekiama dermės tarp planų tikslų ir uždavinių. Planavimo formos ir procedūros nuolatos tobulinamos, atsižvelgiama į kontroliuojančių institucijų nurodymus ir rekomendacijas, siekiant kuo didesnio visos progimnazijos bendruomenės veiklos efektyvumo.

Kasmet tikslinama mokytojų ir pagalbos mokiniui specialistų atestacijos perspektyvinė programa.

Finansinę ir ūkinę veiklą mokykla planuoja ir vykdo vadovaudamasi biudžeto vykdymą, buhalterinę apskaitą, darbo užmokestį, inventorizaciją, turto apskaitą reglamentuojančiais LR įstatymais.

**SSGG (stiprybių, silpnybių, galimybių ir grėsmių) analizė**

|  |  |
| --- | --- |
| **Stiprybės** | **Silpnybės** |
| * 4 klasių mokiniai gerai išlaiko NMPP. * Sociokultūrinė ir tarpdalykinė integracija pamokoje kuria mokymosi prasmingumą. * Nuolat atnaujinama materialinė bazė, IKT leidžia modernizuoti ugdymo procesą. * Tikslingas turimų išteklių panaudojimas didina ugdymo proceso patrauklumą ir galimybes. * Mokytojams užtikrinamas pakankamas darbo krūvis. * Bendradarbiavimo kultūra stiprina šiuolaikiškumą ugdymo procese. * Nuoseklus mokymasis ir profesinis tobulėjimas sudaro sąlygas pamokos kokybės pokyčiams. | * Nepakankamai sistemingas ugdymo proceso individualizavimas, diferencijavimas ir suasmeninimas. * Nepilna pagalbos mokiniui specialistų komanda - nėra psichologo. * Neatsakingas dalies mokinių ir tėvų požiūris į mokymosi ir elgesio mokykloje pozityvų pokytį. * Nesistemingas mokinių asmeninės pažangos stebėjimas pamokoje. * Darbuotojų asmeninės lyderystės trūkumas. * Augantis atotrūkis tarp skaitmenizacijos ir pedagogų IT kompetencijų. |
| **Galimybės** | **Grėsmės** |
| * Dalyvavimas tarptautiniuose projektuose. * Natūrali pedagogų kaita. * Mokytojų kvalifikacijos kėlimas (fokusuojantis į lyderystę). * Žemi mokinių mokymosi pasiekimai. Prastai išlaikomi 8 klasių NMPP. * STEAM, integruotų pamokų sistemingumas, ne epizodiškas planavimas. * Geros patirties sklaida respublikoje. * Mokinių mokymosi motyvacijos ir asmeninės pažangos gerinimas bendradarbiaujant su mokinių tėvais. | * Emocinė pedagogų būsena (perdegimas). * Ugdymo kokybės užtikrinimas nesant mokytojui. * Motyvacijos stoka dirbti klasės vadovu. * Perteklinė dokumentacija švietimo įstaigai. * Progimnazija nevisiškai pasirengusi  įtraukiajam ugdymui (trūksta infrastruktūros, priemonių). * Tradicinių  ir skaitmenizuotų mokymo priemonių trūkumas pagal atnaujintas ugdymo programas. |

**STRATEGINĖS IŠVADOS**

Atsižvelgiant į vidaus ir išorės veiksnius, atlikus SSGG analizę, veiklos kokybės įsivertinimo per 2021–2023 m. išvadas, išorės audito išvadas buvo nustatytos strateginės kryptys, leisiančios užtikrinti progimnazijos mokinių ugdymo kokybinius pokyčius 2024-2026 metais:

1. įgyvendinti pradinio ir pagrindinio ugdymo programas, užtikrinant saugią emocinę ir fizinę mokymo(si) aplinką kiekvienam mokyklos bendruomenės nariui;
2. ugdyti mokytojų kompetencijas ugdymo individualizavimo, diferencijavimo srityje, pritaikant gabių mokinių ugdymui (-si), gerinant pamokos vadybą bei pamokos struktūrą, ieškant naujų ugdymo formų ir metodų;
3. sistemingai stebėti kiekvieno mokinio individualią pažangą pamokoje bei teikti grįžtamąjį ryšį, kuris padėtų mokiniui siekti suasmeninto mokymosi ir mokymosi savivaldumo;
4. telkti mokyklos bendruomenę tikslingam bendradarbiavimui dalijantis patirtimi su rajono, regiono pedagogais siekiant asmeninio tobulėjimo ir prasmingų tarpinstitucinių ryšių stiprinimo;
5. siekti TŪM programos kokybiško veiklų įgyvendinimo STEAM, lyderystės veikiant, kultūrinio ir įtraukiojo ugdymo srityse.

**III SKYRIUS**

**MOKYKLOS STRATEGIJA**

**VIZIJA – inovatyvi mokykla, kurioje visi tobulėja.**

**MISIJA – išmokyti mokytis: surasti, suprasti ir pritaikyti.**

**VERTYBĖS:**

* Bendradarbiavimas, pripažįstant skirtybes.
* Savigarba ir pagarba kitiems.
* Pozityvus profesionalumas ir asmeninis meistriškumas.
* Tapatumas – atsakomybė ir pasididžiavimas vieta, kurioje gyvenu ir mokausi.

**STRATEGINIAI TIKSLAI IR UŽDAVINIAI**

**1 tikslas. Kurti sąlygas kiekvienam mokiniui pasiekti aukštesnius rezultatus, suteikiant tvirtus ir tvarius žinių pagrindus, dalykų turiniu ugdant kompetencijas.**

1) Įgyvendinant ugdymo planą, gerinti mokinių pasiekimus.

2) Tobulinti ugdymo kokybę, stiprinant pedagogų kompetencijas.

3) Kurti integruotą ugdymą, naudojant modernias ugdymo priemones ir įtraukius ugdymo organizavimo modelius.

**2** **tikslas. Įtraukiojo ugdymo stiprinimas.**

1) Pritaikyti mokyklos erdves įtraukiojo ugdymo organizavimui.

2) Efektyvinti personalizuotą (diferencijavimas, individualizavimas, suasmeninimas) ugdymą.

3) Ugdyti mokinių socialines, pilietines kompetencijas, didinti saviraiškos, socializacijos galimybes.

|  |  |  |  |  |
| --- | --- | --- | --- | --- |
| Tikslas, uždaviniai | Vertinimo kriterijai | 2024 m. | 2025 m. | 2026 m. |
| **Kurti sąlygas kiekvienam mokiniui pasiekti aukštesnius rezultatus, suteikiant tvirtus ir tvarius žinių pagrindus, dalykų turiniu ugdant kompetencijas.** | | | | |
| Įgyvendinant ugdymo planą, gerinti mokinių pasiekimus. | Mokinių poreikių tyrimas dėl užsienio kalbos, dorinio ugdymo, neformaliojo ugdymo užsiėmimų, konsultacijų pasirinkimo kartą per metus. | 1 | 1 | 1 |
| Pirmokų ir penktokų adaptacijos tyrimas kartą per metus. | 2 | 2 | 2 |
| Nacionalinių mokinių pasiekimų vykdymas. | 4 | 4 | 4 |
| Mokinių, kuriems suteikta pagalba dėl žemų mokymosi pasiekimų (arba nepatenkinamų įvertinimų), skaičius, proc. | 91% | 93% | 95% |
| 1-4 kl. mokinių, dalyvaujančių ankstyvosios prevencinės skaitymo diagnostikos įrankių sistemos taikyme, skaičius proc. | 91% | 92% | 93% |
| Mokinių, dalyvavusių olimpiadose, konkursuose, varžybose, skaičius proc. | 11% | 12% | 13% |
| Tobulinti ugdymo kokybę, stiprinant pedagogų kompetencijas. | Mokytojų gerosios patirties sklaida, bent 1 kartą per metus, skaičius proc. | 50 % | 55% | 60 % |
| Mokytojų vedusių ne mažiau kaip 2 atviras/integruotas veiklas, skaičius proc. | 45% | 50% | 55% |
| Mokytojų tobulinusių kvalifikaciją seminaruose, ilgalaikiuose mokymuose, stažuotėse, skaičius proc. | 75% | 80% | 85% |
| Mokinių pusmečių, metinių įvertinimų analizavimas, ugdymo plano koregavimas kartą per metus. | 2 | 2 | 2 |
| Kurti integruotą ugdymą, naudojant modernias ugdymo priemones ir įtraukius ugdymo organizavimo modelius. | Vizualinio mąstymo strategijų taikymo programos sukūrimas ir įgyvendinimas pagal planą, skaičius proc. | 30 % | 35 % | 40 % |
| Integruotų lietuvių kalbos ir teatro  ugdymo programos 1-4 klasių  mokiniams sukūrimas ir įgyvendinimas pagal planą, skaičius proc. | 30 % | 40 % | 50 % |
| 3D maketavimo ir spausdinimo programos integracija su kitais mokomaisiais dalykais sukūrimas ir įgyvendinimas pagal planą, skaičius proc. | 40 % | 45 % | 50 % |
| Integruotos formaliojo ugdymo pamokos ir neformaliojo ugdymo veiklos 1-8 kl. mokiniams ne klasėje. Bent po 1 renginį klasių grupei. | 4 | 6 | 8 |
| Dalyvavimas Akmenės rajono savivaldybės finansuojamose STEAM programose. | 8 | 10 | 12 |
| **Įtraukiojo ugdymo stiprinimas.** | | | | |
| Pritaikyti mokyklos erdves įtraukiojo ugdymo organizavimui. | Sensorinio kabineto įrengimas. | 1 | - | - |
| Sensorinės klasės įrangos ir priemonių įsigijimas. | 31 | - | - |
| Kultūrinio ugdymo efektyvinimas  specialiųjų poreikių mokiniams įrengiant mokyklos vidines erdves. | 1 | - | - |
| Visos dienos mokyklos modelio įgyvendinimas ir erdvių atnaujinimas, kartą per metus. | 1 | 1 | 1 |
| Kitų mokyklos erdvių, mokymo priemonių atnaujinimas. | 2 |  |  |
| Efektyvinti personalizuotą (diferencijavimas, individualizavimas, suasmeninimas) ugdymą. | Mokytojų pamokose naudojančių elektroninių mokymo priemonių kūrėjų siūlomų elektroninių pratybų, vadovėlių, skaitmeninių įrankių, skaičius procentais. | 55% | 60 % | 65 % |
| Klasės vadovų, dalykų mokytojų, pradinio klasių ir dalykininkų susitikimai kartą per metus. | 2 | 2 | 2 |
| Mokinio individualios pažangos stebėjimas pamokoje, grįžtamojo ryšio organizavimas, skaičius procentais. | 70 % | 75 % | 80 % |
| Individualizuotų planų kūrimas ir įgyvendinimas specialiųjų poreikių mokiniams, mokiniams iš užsienio, gabiems mokiniams, skaičius procentais. | 81% | 82 % | 83 % |
| Bendradarbiavimas su Akmenės rajono įstaigomis: IKU, sporto centru, meno mokykla, viešąją biblioteka ir kt., skaičius per metus. | 3 | 4 | 5 |
| Ugdyti mokinių socialines, pilietines kompetencijas, didinti saviraiškos, socializacijos galimybes. | Socialines, pilietines kompetencijas ugdančių veiklų programos įgyvendinimas, skaičius procentais. | 80 % | 85 % | 90 % |
| Klasių, kuriose vyko ne mažiau kaip 1 ugdymo karjerai veiklos, skaičius. | 10 | 12 | 14 |
| Renginių, puoselėjančių mokyklos tradicijas, skaičius per metus. | 3 | 4 | 4 |
| Kultūrinės edukacijos sistemos įgyvendinimas. | 95 % | 96 % | 97 % |
| Renginių progimnazijos bendruomenei: tėvams (globėjams), mokiniams, mokytojams, skaičius per metus. | 2 | 2 | 2 |
| Dalyvavimas Akmenės rajono savivaldybės finansuojamose programose, konkursuose, skaičius per metus. | 1 | 2 | 2 |

**V. SKYRIUS**

**STRATEGINIO PLANO ĮGYVENDINIMO STEBĖSENA**

Strateginio plano stebėsena atliekama viso proceso metu ir visais lygiais. Strateginio planavimo grupė pristato strateginį planą progimnazijos bendruomenei kartą per metus – metų pradžioje. Tokiu būdu bendruomenė turi galimybę stebėti ir vertinti, kaip įgyvendinami strateginiai tikslai ir teikti siūlymus bei pageidavimus. Progimnazijos metinės veiklos planavimo grupė, išnagrinėjusi strateginio plano įgyvendinimą, bendruomenės siūlymus ir pastebėjimus, rengia metinį veiklos planą, numatydama konkrečias priemones ir terminus strateginiams uždaviniams pasiekti ir numatytoms priemonėms įgyvendinti. Progimnazijos administracija bei Progimnazijos veiklos įsivertinimo grupė stebi ir įvertina, ar Progimnazija įgyvendina strateginius tikslus ir programas, ar darbuotojai įvykdė jiems skirtus uždavinius, ar vykdomų programų priemonės yra efektyvios ir atitinkamai patikslina strateginius veiklos planus. Strateginio plano neatsiejama dalis yra veiklos plano įgyvendinimas. Strateginio planavimo grupė, atsižvelgdama į metų veiklos programos ataskaitos rezultatus ir įsivertinimo grupės metų ataskaitos rezultatus, kiekvienų metų rudenį gali koreguoti progimnazijos strateginį planą.

**NAUJOSIOS AKMENĖS „SAULĖTEKIO“ PROGIMNAZIJOS 2024 - 2026 METŲ NUMATOMAS FINANSAVIMO PLANAS**

|  |  |  |  |  |  |  |  |
| --- | --- | --- | --- | --- | --- | --- | --- |
| **PRIEMONĖS STRATEGINIO VEIKLOS PLANO PROGRAMOMS ĮGYVENDINTI** | | | | | | |  |
|  |  |  |  |  |  |  |  |
| **Priemonės kodas** | **Priemonės pavadinimas** | **SP lėšos** | **Asignavimai patvirtinti taryboje, eurais** | **Patikslintas biudžetas metų eigoje, eurais** | **Įvykdyta (kasinės išlaidos), eurais** | **Nepanaudotas asignavimų likutis** | **Neįvykdymo priežastys** |
|
| *1* | *2* | *3* | *4* | *5* | *6* | *7* | *8* |
| **ŠVIETIMO, KULTŪROS, JAUNIMO REIKALŲ IR SPORTO PASLAUGŲ TEIKIMO PROGRAMA Nr. 1** | | | | | | | |
| 01.01.01.01.06. | Ugdymo planų įgyvendinimas - Naujosios Akmenės „Saulėtekio“ progimnazija | MK | 1466225,91 | 1515721,17 | 1515721,17 | 0,00 | - |
| SB (VB) | 0,00 | 2536,00 | 2536,00 | 0,00 | - |
| SB (VB) | 0,00 | 3065,00 | 3065,00 | 0,00 | - |
| SB (KR) | 0,00 | 5200,00 | 5200,00 | 0,00 | - |
| **Iš viso :** | | | **1466225,91** | **1526522,17** | **1526522,17** | **0,00** |  |
| 01.01.01.04. | Brandos egzaminų organizavimas ir vykdymas bei kita su švietimu susijusi veikla - Naujosios Akmenės „Saulėtekio“ progimnazija | SB (KR) | 12801,60 | 297,60 | 297,60 | 0,00 | - |
| SB (ES) | 24707,55 | 41776,35 | 41776,35 | 0,00 | - |
| MK | 0,00 | 240,07 | 240,07 | 0,00 | - |
| **Iš viso:** | | | **37509,15** | **42314,02** | **42314,02** | **0,00** |  |
| 01.01.01.05.06. | Aplinkos išlaikymas - Naujosios Akmenės „Saulėtekio“ progimnazija | SB (KR) | 376400,00 | 367064,00 | 367063,15 | 0,85 |  |
| (BĮP) | 5606,16 | 5606,16 | 4087,83 | 1518,33 |  |
| **Iš viso:** | | | **382006,16** | **372670,16** | **371150,98** | **1519,18** |  |
| 01.01.01.05.06. | Aplinkos išlaikymas - Naujosios Akmenės „Saulėtekio“ progmnazija | (KT) | 0,00 | 2064,70 | 0,00 | 2064,70 | Nebuvo poreikio |
|  | **Iš viso:** | | **0,00** | **2064,70** | **0,00** | **2064,70** |  |
| 01.02.01.02. | Vaikų socializacijos programos įgyvendinimas | SB (KR) | 0,00 | 1490,00 | 1490,00 | 0,00 | - |
| **Iš viso:** | | | **0,00** | **1490,00** | **1490,00** | **0,00** |  |
| **Iš viso programai Nr. 1** | | | **1885741,22** | **1945061,05** | **1941477,17** | **3583,88** |  |
| **Iš jų:** | | MK | 1466225,91 | 1515961,24 | 1515961,24 | 0,00 |  |
| SB (VB) | 0,00 | 5601,00 | 5601,00 | 0,00 |  |
| SB (KR) | 389201,60 | 374051,60 | 374050,75 | 0,85 |  |
| SB (ES) | 24707,55 | 41776,35 | 41776,35 | 0,00 |  |
| (BĮP) | 5606,16 | 5606,16 | 4087,83 | 1518,33 |  |
| (KT) | 0,00 | 2064,70 | 0,00 | 2064,70 |  |
| **SOCIALINĖS APSAUGOS PLĖTOJIMO, SKURDO BEI SOCIALINĖS ATSKIRTIES MAŽINIMO IR SVEIKATOS PROGRAMA Nr. 2** | | | | | | | |
| 02.01.01.10.03 | Nemokamas maitinimas - Naujosios Akmenės „Saulėtekio“ progimnazija | SB (deleg.) | 111500,00 | 106300,00 | 101725,53 | 4574,47 |  |
| SB (KR) | 27000,00 | 25700,00 | 25436,62 | 263,38 |
| SB (VB) | 0,00 | 3928,00 | 3928,00 | 0,00 | - |
| 02.01.03.02. | Visuomenės sveikatos rėmimo spacialiosios programos įgyvendinimas | SB (AA) | 0,00 | 2500,00 | 2500,00 | 0,00 | - |
| **Iš viso programai Nr. 2** | | | **138500,00** | **138428,00** | **133590,15** | **4837,85** |  |
| **Iš jų:** | | SB (deleg.) | 111500,00 | 106300,00 | 101725,53 | 4574,47 |  |
| SB (KR) | 27000,00 | 25700,00 | 25436,62 | 263,38 |  |
| SB (VB) | 0,00 | 3928,00 | 3928,00 | 0,00 |  |
| SB (AA) | 0,00 | 2500,00 | 2500,00 | 0,00 |  |
| **INFRASTRUKTŪROS PRIEŽIŪROS IR PLĖTROS PROGRAMA Nr. 5** | | | | | | | |
| 05.01.03.05.20. | Užimtumo programos įgyvendinimas - Naujosios Akmenės „Saulėtekio“ progimnazija | SB (KR) | 0,00 | 2910,00 | 2889,39 | 20,61 | Faktiškai mažiau dirbo nei planuota |
| **Iš viso programai Nr. 5** | | | **0,00** | **2910,00** | **2889,39** | **20,61** |  |
| **IŠ VISO:** | | | **2024241,22** | **2086399,05** | **2077956,71** | **8442,34** |  |
| **Iš jų:** | | MK | 1466225,91 | 1515961,24 | 1515961,24 | 0,00 |  |
| SB (VB) | 0,00 | 9529,00 | 9529,00 | 0,00 |  |
| SB (KR) | 416201,60 | 402661,60 | 402376,76 | 284,84 |  |
| SB (ES) | 24707,55 | 41776,35 | 41776,35 | 0,00 |  |
| (BĮP) | 5606,16 | 5606,16 | 4087,83 | 1518,33 |  |
| (KT) | 0,00 | 2064,70 | 0,00 | 2064,70 |  |
| SB (deleg.) | 111500,00 | 106300,00 | 101725,53 | 4574,47 |  |
| SB (AA) | 0,00 | 2500,00 | 2500,00 | 0,00 |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| PRITARTA  Progimnazijos tarybos  2024-01-30 posėdžio  protokoliniu nutarimu  (protokolo Nr.1) | PRITARTA  Akmenės rajono savivaldybės mero  2024-03-22 potvarkiu Nr. M-114 |